সেজন্য সেচ দপ্তর ইতিমধ্যে নদী বাঁধের দুই পাশে গাছপালা ও সব্জি বাগান গড়তে প্রয়োজনীয় অনুমতি দিয়েছে। ব্লক জীববৈচিত্র্য সমিতির চেয়ারম্যান সোমনাথ দাস অধিকারীর বক্তব্য, 'এই প্রকল্পে পরিবেশ দূষণ, ভূমিক্ষয় রোধ, জল ধারণ, দেশীয় পাখি ও জীবজন্তু-কীটপতঙ্গ সংরক্ষণে দিগন্ত খুলে যাবে এই প্রত্যন্ত গ্রামে।' গত জানুয়ারি থেকে মহিলারা ওই কাজ শুরু করেছেন। তাঁরা প্রায় ৫০০০ চারা গাছ তৈরি করেছেন প্রথম পর্যায়ে। প্রশাসন এখন এই উদ্যোগকে জাতীয় গ্রামীণ কর্মসংস্থান নিশ্চয়তা প্রকল্পের (এনআরইজিএস) আওতায় নিয়ে এসেছে। এই প্রকল্পের সঙ্গে যুক্ত হতে পেরে স্বভাবতই খুশি স্থানীয় মহিলারা। সীতা সাউ বলেন, 'নিজের হাতে একটা বন তৈরি করছি, এটা কি কম কথা? আমরাই লাভবান হবই।'